**Pitanja zaprimljena na email ESF-Ministarstvo kulture po objavi Poziva na dostavu projektnih prijedloga „Mediji zajednice – potpora socijalnom uključivanju putem medija“, 1. dio**

|  |  |  |
| --- | --- | --- |
| **Br.** | **PITANJE** | **ODGOVOR** |
| 1 | U pokazatelj se ubrajaju medijski djelatnici (novinari) angažirani na proizvodnji i objavi programskih sadržaja/medija namijenjenih povećanju vidljivosti ranjivih skupina koji kao pripadnici ciljane skupine sudjeluju u aktivnostima jačanja kapaciteta.Shodno tome, svi sudionici u projektu koji sudjeluju u edukacijama moraju biti i angažirani na izradi materijala i istovremenu dobivati naknadu za rad na projektu kroz stavku proračuna naknade za vanjske usluge fizičkih osoba izravno vezane uz provedbu projektnih aktivnosti. Kako izdvojiti osoblje od sudionika u projektu ? | Medijski djelatnici (novinari) koji su **sudionici** u okviru elementa 1 (*Aktivnosti jačanja kapaciteta*) su **osoblje** - provoditelji aktivnosti - u okviru elementa 2 (*Proizvodnja i objava programskih sadržaja medija*). Sukladno Prilogu I. *Uredbe Europskog parlamenta i Vijeća 1304/2013*, „sudionici su osobe koje imaju izravne koristi od intervencije ESF-a, koje se mogu identificirati i od kojih se mogu zatražiti informacije o njihovim značajkama te za koje su određeni posebni izdaci“. Medijski djelatnici (novinari), pripadnici ciljne skupine, su **sudionici projekta** kada sudjeluju u aktivnostima jačanja kapaciteta (element 1). Medijski djelatnici (novinari) u sklopu elementa 2 (*Proizvodnja i objava programskih sadržaja medija*) **provode projektne aktivnosti**, te svojim radom - proizvodnjom medijskog sadržaja - izravno doprinose ostvarenju ciljeva projekta.  |
| 2 | U natječajnoj dokumentaciji navodi se kao dokaz pripadnosti ciljanoj skupini, između ostalih: …. Izjava poslodavca iz koje je vidljivo da osoba obavlja ili je obavljala poslove novinara za nakladnika medija …. Da li je prihvatljiv dokaz o pripadnosti ciljanoj skupini „Izjava poslodavca da osoba obavlja ili je obavljala poslove novinara za nakladnika medija“ kod kojeg je novinar povremeno ostvarivao drugi dohodak po osnovi ugovora o djelu? | Da. „Izjava poslodavca iz koje je vidljivo da osoba obavlja ili je obavljala poslove novinara za nakladnika medija“ je jedan od dokumenata kojim se dokazuje pripadnost ciljanoj skupini.  |
| 3 | Novinari koji pohađaju edukacije se priznaju kao pokazatelji ako sudjeluju i u proizvodnji medijskih sadržaja. Ako su novinari zaposleni kod prijavitelja (ili partnera), da li je prihvatljiv trošak njihovih plaća za vrijeme dok pohađaju edukaciju u sklopu elementa 1?Ako novinari nisu zaposleni kod prijavitelja (ili partnera) da li mogu biti angažirani u proizvodnji medijskih sadržaja u sklopu elementa 2 na temelju ugovora o djelu i ostvarivati drugi dohodak po toj osnovi? | Plaće novinara koji su zaposleni kod prijavitelja ili partnera su prihvatljiv trošak dok pohađaju edukaciju u sklopu elementa 1 (*Aktivnosti jačanja kapaciteta medijskih djelatnika*).Taj trošak ne pripada kategoriji „izravni troškovi osoblja, već kategoriji „ostali izravni troškovi“.Da, kao provoditelji aktivnosti u sklopu elementa 2 (*Proizvodnja i objava programskih sadržaja medija namijenjenih povećanju vidljivosti ranjivih skupina*) mogu biti angažirani: - novinari koji su ujedno zaposlenici prijavitelja i/ili partnera ili - novinari koji nisu u radnom odnosu kod prijavitelja ili partnera.  |
| 4 | Minimalni broj premijernih objava je 24 članka godišnje od minimalno 5 kartica teksta ili 24 emisije godišnje u trajanju od minimalno 15 minuta govornog teksta.Da li, kao minimalna vrijednost pokazatelja, može se realizirati kombinacija navedenog npr. 20 članaka i 4 emisije? | Da. Sukladno Uputama za prijavitelje, točka 3.3. *Prihvatljive aktivnosti*, „potrebno je proizvesti i objaviti najmanje 24 članka godišnje u duljini najmanje 5 kartica teksta ili najmanje 24 emisije godišnje u trajanju od minimalno 15 minuta govornog sadržaja“. Kao doprinos pokazatelju ubrajaju se premijerne objave medijskog sadržaja, bilo da je riječ o članku ili emisiji. |
| 5 | Da li je prihvatljiv trošak plaća djelatnika (novinara s dugogodišnjim iskustvom u radu sa ranjivim skupinama) prijavitelja koji će održavati radionice/seminare/edukacije pripadnicima ciljane skupine? | Da, prihvatljiv trošak je onaj koji se jasno može povezati s obaveznim projektnim aktivnostima, nužan je za provođenje projekta, doprinosi ostvarenju ciljeva Poziva/projekta te zadovoljava ostale uvjete prihvatljivosti navedene u točki 4.1 Uputa za prijavitelje. Trošak plaće osobe – djelatnika prijavitelja koja će provoditi aktivnosti jačanja kapaciteta medijskih djelatnika, je prihvatljiv trošak u onom postotku koji se odnosi na provedbu projektnih aktivnosti. |
| 6 | Može li prihvatljivi prijavitelj biti udruga neprofitna organizacija koja djeluje duže od 12 mjeseci ali je trenutno u postupku realizacije upisa u upisnik pružatelja medijskih usluga – neprofitnih proizvođača audiovizualnog i radijskog programa, pri čemu je moguće pribaviti potvrdu da je navedeni postupak u tijeku. | Sukladno točki 2.2.1. *Uputa za prijavitelje*, da bi bio prihvatljiv, prijavitelj mora biti neprofitni nakladnik medija upisan u odgovarajuću knjigu/upisnik. Provjera uvjeta vrši se uvidom u odgovarajući registar dostupan na mrežnim stranicama Agencije za elektroničke medije. |
| 7 | Može li prihvatljivi partner biti pravna osoba privatnog/javnog sektora registrirana u RH koja ispunjava sve uvjete međutim je bila korisnik *de minimis* potpore u posljednje tri godine, pri čemu prijavitelj nije koristio potpore male vrijednosti. | Sukladno točki 1.6 *Uputa za prijavitelje*, te članku 7. *Programu dodjele potpora male vrijednosti za poticanje socijalnog uključivanja putem medija*, gornja granica potpore male vrijednosti, koja se po državi članici može dodijeliti jednom poduzetniku, tijekom bilo kojeg razdoblja od 3 (tri) fiskalne godine (tekuća godina i dvije prethodne godine), ne smije prelaziti 200.000,00 EUR (dvjesto tisuća eura), u kunskoj protuvrijednosti po srednjem tečaju Hrvatske narodne banke koji vrijedi na dan kada poduzetnik stekne zakonsko pravo na primanje potpore.Ako sredstva iz tabele 1 i 2 u *Obrascu 4.* zbrojena s ukupnim iznosom izdataka po prijavitelju ili partneru (Prijavni obrazac A) premašuju ograničenje prema *de minimis* Uredbi i Programu dodjele potpora male vrijednosti za poticanje socijalnog uključivanja putem medija, **prijava će biti odbačena**. |
| 8 | Ima li ograničenja vezanih za provedbu aktivnosti u sklopu Elementa 2 (Proizvodnja i objava programskih sadržaja medija namijenjenih povećanju vidljivosti ranjivih skupina) vezanih za objavu sadržaja na oba medija (radio i televizija) iako je primjerice samo jedan medij (radio ili televizija) partner? | Sukladno točki 3.3. *Uputa za prijavitelje*, „potrebno je proizvesti i objaviti najmanje 24 članka godišnje u duljini najmanje 5 kartica teksta ili najmanje 24 emisije godišnje u trajanju od minimalno 15 minuta govornog sadržaja“. Kao doprinos pokazatelju ubrajaju se premijerne objave medijskog sadržaja, bilo da je riječ o članku, televizijskoj ili radijskoj emisiji.Nema ograničenja vezanih za vrstu medija na kojem će se objavljivati sadržaj proizveden u okviru elementa 2 - Proizvodnja i objava programskih sadržaja medija namijenjenih povećanju vidljivosti ranjivih skupina. |
| 9 | U Uputama za prijavitelje pod točkom 1.6 Ukupna financijska sredstva i iznos bespovratnih sredstava, vezano za dinamiku uplate sredstava stoji: „U ovom Pozivu na dostavu projektnih prijedloga Ministarstvo kulture osigurava korisnicima isplatu predujma u iznosu do najviše 40 % ukupno ugovorenih bespovratnih sredstava projektnog prijedloga.“, ali nije navedeno kako će se dalje uplaćivati sredstva korisnicima. Na koji će način biti uplaćivan ostatak od 60 % sredstava? | Sukladno točki 14. *Općih uvjeta Ugovora o dodjeli bespovratnih sredstava* (Prilog 1) te članku 3. *Posebnih uvjeta Ugovora o dodjeli bespovratnih sredstava* (Prilog 2), plaćanje prihvatljivih troškova iz bespovratnih sredstava projekta Korisnik potražuje podnošenjem Zahtjeva za nadoknadom sredstava (ZNS) PT-u 2. U skladu s člankom 14.5. *Općih uvjeta*, Korisnik može podnijeti ZNS u roku od 15 dana od isteka svaka 3 mjeseca od sklapanja ugovora.Korisnik može podnositi ZNS samo za već plaćene izdatke (metoda nadoknade).  |
| 10 | Pod točkom 2.2.2 Prihvatljivi partneri stoji: „Partner(i) na projektu mogu biti:a) organizacije koje su navedene i koje ispunjavaju uvjete navedene u točki 2.2.1, tablica 1;b) neprofitni proizvođači audiovizualnih i/ili radijskih programa, ustanove iz sustava visokog obrazovanja i udruge koji/koje ispunjavaju sljedeće uvjete prihvatljivosti: itd.“Znači li to da su prihvatljivi partneri jedino neprofitni mediji? | Sukladno točki 2.2.2. *Uputa za prijavitelje* koju navodite u pitanju, prihvatljivi partneri su:neprofitne organizacije i ustanove koje su neprofitni nakladnici medija (sukladno točki 2.2.1), neprofitni proizvođači audiovizualnih i/ili radijskih programa,ustanove iz sustava visokog obrazovanja,udruge,koji zadovoljavaju sve uvjete prihvatljivosti iz navedne točke *Uputa za prijavitelje*. |
| 11 | Pod točkom 3.3. stoji :“Projektni prijedlozi trebaju uključivati pripremu i provedbu stručnog usavršavanja i osposobljavanja za novinare u formi radionica, seminara, tečajeva, praktikuma i dr. i/ili upućivanje novinara na postojeće edukacije i stručna usavršavanja. „Na koji način će se utvrđivati tko je relevantan edukator, odnosno koje su edukacije prihvatljive? | Sukladno točki 3.3. *Uputa za prijavitelje*, prihvatljive su aktivnosti jačanja kapaciteta (edukacije) koje će omogućiti novinarima stjecanje dodatnog znanja o odgovarajućem pristupu i načinu izvještavanja o ranjivim skupinama, njihovom položaju i problemima s ciljem izbjegavanja stereotipnog, pristranog i sl. prikaza ranjivih skupina u medijima, razvoja novinarske etike i objektivnosti te borbe protiv svih oblika diskriminacije, te doprinose ostvarenju općeg i specifičnih ciljeva Poziva i projekta. Sadržaj i format, odnosno relevantnost aktivnosti jačanja kapaciteta u odnosu na svrhu projekta i Poziva potrebno je obrazložiti u Prijavnom obrascu A (vidi Prilog 3 *Korisnički priručnik za popunjavanje prijavnog obrasca A*). |
| 12 | Broje li se pod Pokazatelj 1 (S0203) sudionici radionica koji neće proizvoditi programski sadržaj?  | Ne. Sukladno točki 1.5. *Uputa za prijavitelje*, u Pokazatelj 1 „Stručnjaci koji sudjeluju u osposobljavanju“ (SO203) ubrajaju se samo pripadnici ciljane skupine. Sukladno točki 1.4. *Uputa za prijavitelje*, ciljana skupina ovoga Poziva su medijski djelatnici (novinari) koji sudjeluju u aktivnostima jačanja kapaciteta za rad usmjeren na socijalno uključivanje ranjivih skupina i angažirani su na proizvodnji i objavi programskih sadržaja/medija namijenjenih povećanju vidljivosti ranjivih skupina. Napominjemo da su troškovi aktivnosti jačanja kapaciteta prihvatljivi isključivo za pripadnike ciljane skupine.  |
| 13 | Mogu li nositelji projekta biti i one organizacije civilnog društva koje nisu izdavači neprofitnih medija? | Ne. Sukladno točki 2.2.1. *Uputa za prijavitelje*, prihvatljivi prijavitelji u okviru ovog Poziva su neprofitne organizacije i ustanove koje su neprofitni nakladnici medija te ispunjavaju uvjete prihvatljivosti navedene u toj točki. |
| 14 | Što je potrebno za dokazivanje da je jačanje kapaciteta iz Pokazatelja 1 (S0203) ostvareno putem webinara? | Kao i kod ostalih vrsta aktivnosti jačanja kapaciteta, potrebno je osigurati dokaz o sudjelovanju pripadnika ciljane skupine u aktivnosti jačanja kapaciteta putem webinara, bilo da se radi o log file-u, snimci zaslona ili drugoj vrsti potvrde. Također preporučamo da korisnik na svom računalu pohrani svu dokaznu dokumentaciju koja se odnosi na sudjelovanje na webinara. |
| 15 | Je li moguće za evidentiranje sudionika koristiti digitalne potpisne liste ili one isključivo moraju biti u fizičkom, papirnatom obliku? | Ukoliko se aktivnosti jačanja kapaciteta koju priprema i organizira prijavitelj/partner provodi u obliku tradicionalnih seminara i radionica, dokaz za provedenu aktivnost je potpisna lista u fizičkom, papirnatom obliku, kakvu u svrhu osiguranja zadovoljavajućeg revizijskog traga temeljem dosadašnje prakse zahtijeva Tijelo za reviziju.  |
| 16 | Molimo Vas za objašnjenje zbog čega će se sredstva predviđena ovim Pozivom dodjeljivati sukladno *de minimis* Uredbi? | Iako je krajnji cilj proizvodnje medijskog sadržaja koja će se financirati ovim Pozivom socijalno uključivanja ranjivih skupina, prihvatljive aktivnosti unutar ovog elementa predstavljaju specifično područje ekonomske djelatnosti. Naime, proizvodnja programskog sadržaja medija, a posebice proizvodnja audiovizualnih djela koja su obuhvaćena čl. 54 *Uredba Komisije (EU) br. 651/2014 оd 17. lipnja 2014. o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora*, kao i jačanje kapaciteta medijskih djelatnika koji će proizvoditi programski sadržaj medija, predstavlja gospodarsku djelatnost te financiranje istih predstavlja državnu potporu. |
| 17 | Mogu li strani državljani sudjelovati u aktivnosti jačanja kapaciteta medijskih djelatnika (novinara) za rad usmjeren na socijalno uključivanje ranjivih skupina - odnosno jesu li prihvatljivi pokazatelj (Stručnjaci koji sudjeluju u osposobljavanju)? | Sukladno točki 1.5. *Uputa za prijavitelje*, u Pokazatelj 1 „Stručnjaci koji sudjeluju u osposobljavanju“ (SO203) ubrajaju se pripadnici ciljane skupine – medijski djelatnici (novinari) koji sudjeluju u aktivnostima jačanja kapaciteta za rad usmjeren na socijalno uključivanje ranjivih skupina te su angažirani na proizvodnji i objavi programskih sadržaja/medija namijenjenih povećanju vidljivosti ranjivih skupina. Pripadnost ciljnoj skupini dokazuje se dokumentima navedenim u točki 1.4. *Uputa za prijavitelje*. Sudionici aktivnosti mogu se brojiti kao pokazatelji ako su za njih prikupljeni sljedeći obvezni podaci: ime i prezime, dob, spol, status na tržištu rada, razina obrazovanja i OIB. |
| 18 | Molim Vas povratnu informaciju da li je prihvatljiv prijavitelj neprofitna udruga koja u svojem članstvu ima preko 100 članova, ali bi se na natječaj javili samo jedan do tri člana koji predstavljaju profitne centre? | Sukladno točki 2.2.1. *Uputa za prijavitelje*, prihvatljivi prijavitelji u okviru ovog Poziva su neprofitne organizacije i ustanove koje su neprofitni nakladnici medija te ispunjavaju uvjete prihvatljivosti navedene u toj točki. |
| 19 | S obzirom da je jedan od dokaza statusa medijskog djelatnika izjava poslodavca iz koje je vidljivo da osoba obavlja ili je obavljala poslove novinara za nakladnika medija, zanima nas možemo li kao nakladnik izdati takvu potvrdu (potkrijepljenu ugovorima o autorskom honoraru za konkretni posao) medijskim djelatnicima koji će pohađati edukacije koje bismo mi organizirali u sklopu projekta, kao jednu od obveznih aktivnosti? Ukratko, možemo li izdavati takve potvrde da bi naši novinari mogli pohađati naše edukacije? | Da, pod uvjetom da osoba za koju se izdaje potvrda obavlja ili je obavljala poslove novinara za nakladnika koji izdaje potvrdu.  |